Gara republikane në prag të zgjedhjeve në Karolinën e Jugut
Akuzat ndaj kandidatit Gingrich dhe tërheqja e guvernatorit Perry e kanë bërë të paparashikueshëm rezultatin në Karolinën e Jugut
Paul Hines nga Teksasi tërheq mjaft vëmendje me makinën e tij Plymouth Prowler, model i vitit 1999. Këtë radhë ai ka ardhur në një aktivitet në Karolinën e Jugut në mbështetje të kandidatit të tij Newt Gingrich. Paul Hines nuk është i vetmi që ka ndërruar preferencë. Vetë Guvernatori Perry e pohon se nuk ka dalë mirë në këtë fushatë. ZotiGingrich po bën fushatë energjike në Karolinën e Jugut dhe anketat tregojnë se ka ngushtuar diferencën me kandidatin më të fortë Mitt Romney: Por edhe në këto momente force për zotin Gingrich, ka plot pyetje për jetën e tij personale. Një gjë e tillë e shqetëson Kit Boan, votues konservator. Në intervistën që dha, ish-bashkëshortja e tij Marianne ngre pretendimin se ai i kishte kërkuar të pranonte faktin që ai kishte një të dashur, Calista-n, e cila tani është gruaja e tij e tretë, e pandarë prej tij gjatë gjithë fushatës. Votuesi Boan thotë se i pëlqen Newt Gingrich, por do të votojë për Rick Santorum, ish-senator nga Pensilvania, i besimit katolik, i martuar me 7 fëmijë. Votuesit në Karolinën e Jugut ende nuk kanë zgjedhur një kandidat të vetëm. Deri në momentin kur u tërhoq zoti Perry, konservatorët anonin nga zoti Romney, ndërsa pjesa tjetër e votës ishte e ndarë mes zotit Santorum dhe Newt Gingrich. Aktivisti kundër abortit Johnny Gardner mendon se një kandidat tjetër është zgjedhja më e mirë: Shumë konservatorë në çështje sociale si dhe votues të prirë nga parimet fetare pritet të luajnë rol kryesor në zgjedhjet e Karolinës së Jugut. Pedagogia e Universitetit Amerikan Jennifer Lawless thotë se pritet të shihet nëse këta konservatorë do të mbështesin zotin Romney: Por zgjedhjet në Karolinën e Jugut janë vetëm një hap tjetër në fushatë. Kandidatët dhe votuesit do të hedhin sytë së shpejti nga Florida, ku zhvillohen zgjedhjet në fund të muajit.